**Livshistorie Fællessprog III**

**2. Generelle oplysninger - Vejledning**

Guiden definerer og beskriver hver enkelt af de generelle oplysninger.

Definitionerne kan evt. suppleres lokalt. Den information der dokumenteres under generelle oplysninger, skal være kort og præcis og kan tage udgangspunkt i de hjælpespørgsmål og eksempler, som fremgår af tabellen.

|  |  |  |  |  |
| --- | --- | --- | --- | --- |
| **Overskrift** | **FSIII-definition** | **Dokumentationspraksis** | **Hjælpespørgsmål** | **Eksempler** |
| **Mestring** | Borgerens bevidste eller ubevidste håndtering af livet/sygdommen – både udfordringer og muligheder. | Her dokumenteres, hvordan borgeren positivt eller negativt mestrer den modgang vedkommende møder. | Hvordan klarer du med-og modgang?  Hvordan reagerer du, når der sker noget, der er svært eller uventet?  Hvordan kunne du godt tænke dig, at vi samarbejder om udfordringer? | *"N.N. beskriver sig selv som en person, der altid klarer udfordringer og godt kan lide at lære nyt og engagere sig."*  *"N.N. er nogle dage negativ over sin situation. Med opmuntring genfinder N.N. gejsten til at kæmpe videre."* |
| **Motivation** | Drivkraften bag at borgeren handler på en bestemt måde eller går i gang med/opretholder en opgave/indsats. | Her dokumenteres borgerens ønsker for sit liv (overordnet mål), og hvad der motiverer borgeren. | Hvad gør dig glad?  Er der udfordringer, der er spændende at løse?  Er der noget, du gerne vil opnå inden for den nærmeste fremtid? | *"N.N. har det bedst, når der er rent og pænt i lejligheden: "Hvis hjemmehjælpen tager det grove, så kan jeg sagtens selv klare resten.""*  *"N.N. spiser mere, når han sidder foran sit tv med et par stykker smørrebrød."*  *"N.N.'s mål er, at han til august igen kan arbejde frivilligt 2 gange om ugen".* |
| **Ressourcer** | De fysiske eller mentale kræfter, som borgerenen i et vist omfang har til rådighed og kan udnytte.  Fysiske kræfter kan fx være i form af fysisk sundhed og styrke.  Mentale kræfter kan fx være i form af psykisk sundhed og styrke, herunder tanker og måder at forholde sig til situationer og andre mennesker på. | Her dokumenteres de ressourcer, borgeren har i forhold til at løse dagligdagens opgaver.  Det kan være både fysiske og mentale funktioner. | Hvordan klarer du opgaver i dagligdagen?  Hvilke hverdagsopgaver/ udfordringer er lette at løse for dig? Hvorfor?  Hvilke hverdagsopgaver/ udfordringer er svære at løse for dig? Hvorfor? | *"N.N. kan godt lide udfordringer og er god til at lære nyt".*  *"N.N. har levet et aktivt liv og er derfor i udmærket fysisk form".* |
| **Roller** | De roller som er særligt vigtige for borgeren i forhold til familie, arbejde og samfund. | Her dokumenteres de roller, borgeren angiver at have.  Det kan fx være rolle som ægtefælle, bedsteforælder eller aktiv i beboerforening. | Hvilke roller har du, eller har du haft, som har haft betydning for dig?  Har du været aktiv i lokalområdet, bestyrelser/foreninger eller lignende? | *"N.N. har tidligere været formand i idrætsforeningen".*  *"N.N. var indtil fornyelig frivillig leder af den lokale genbrugsbutik".* |
| **Vaner** | Regelmæssig adfærd, som borgeren har tillært gennem stadig gentagelse og udfører helt eller delvist ubevidst.  Vaner er fx døgnrytmen, måden at blive tiltalt på, kontakt med medmennesker og relationer samt måden at anskue verden på. | Her dokumenteres borgerens vaner, som er en naturlig del af hverdagen, og som borgeren plejer at gøre. Det kan både være vaner, som borgeren gør af fysiske og psykiske årsager. | Har du nogle vaner, som det er vigtigt, vi kender?  Hvad er dine rutiner, når du står op?  Hvad husker dig på dine vaner? | *”N.N. vil gerne have smykker på hver morgen”.*  *”N.N vil gerne ryge efter at have spist”.* |
| **Uddannelse og job** | Nuværende eller tidligere uddannelses-og/eller erhvervsmæssig baggrund.  Fx folkeskole, erhvervsuddannelse og videregående uddannelse. | Her dokumenteres borgerens oplysninger om uddannelse og erhverv.  Fx hvilke job borgeren har haft, hvilken betydning arbejdslivet har haft for borgeren, og har borgeren evt. stadig tilknytning til arbejdspladsen og kolleger. | Hvad har du tidligere arbejdet med?  Hvilke job har du haft, og hvilken rolle spiller dit arbejdsliv for dig i dag? | *"N.N. fortæller, at han har arbejdet i det samme firma i hele sit liv.*  *Han ser stadig sine gamle kolleger – fx til jubilæer i firmaet og til arrangementer i seniorklubben".*  *"N.N. fortæller at han var uddannet lærer, hvilket han sætter en ære i".* |
| **Livshistorie** | En beskrivelse af borgerens oplevelse af væsentlige begivenheder, interesser og gøremål igennem livet. | Her dokumenteres borgerens fortælling om sit liv.  Her dokumenteres borgerens ønsker for den sidste tid. | Hvor er du født?  Hvor er du opvokset?  Hvilke interesser og begivenheder har været væsentlige for dig? | *"N.N. fortæller at han blev gift i 1960 og har to børn".*  *”N.N. ønsker at være hjemme i den sidste tid. Ønsker ikke indlæggelse og har aftalt alt det praktiske med børnene".* |
| **Netværk** | Personer som er tæt på borgeren, og som giver praktisk og/eller følelsesmæssigt støtte og omsorg overfor borgeren.  Netværk kan være offentligt eller privat.  Et offentligt netværk består af personlige hjælpere, sundhedspersonale og andre professionelle primært omsorgsgivere.  Privat netværk er familie, slægtning, venner og bekendtskaber. | Her dokumenteres borgerens netværk i bredere forstand. | Hvad betyder dit netværk for dig?  Er der nogen, som har større betydning end andre?  Hvordan er din kontakt til dine børn? | *"N.N. har en barndomsven fra Fyn, som han ringer sammen med 1 gang om ugen”.*  *"N.N. fortæller, at hans nærmeste venner er fra hans skakklub – der kommer han hver tirsdag, og de ringer altid efter ham, hvis han ikke dukker op”.*  *"N.N. fortæller, at han får besøg af Mia fra besøgstjenesten hver onsdag".* |
| **Helbredsoplysninger** | Helbredsoplysninger:  Aktuelle eller tidligere sygdomme og handicap der har betydning for borgerens situation.  Sundhedsfaglige kontakter:  Medarbejder eller enheder indenfor sundhedsvæsenet borgeren er tilknyttet, fx øjenlæge, tandlæge, fodterapeut eller afdeling/ambulatorium. | **Det er i Esbjerg Kommune besluttet af følgende skal dokumenteres herunder:**  Opfølgning på kroniske sygdomme  Varetagelse af helbredsmæssige interesser  Aktuelt/nuværende sygdomme, hvor læge følger op på behandling. (Eks.: Forhøjet BT, Forhøjet kolesterol, Grøn stær, Er i hormonbehandling som følges og styres af egen læge)  I behandling med Unikalk med D-vitamin efter Sundhedsstyrelsens anbefaling  Vaccinationer (Influenza vaccination d. 21/10-18 af egen læge)  Dysfagi (Restriktioner og konsistens mad og drikke) | Lad evt. medicinlisten danne baggrund for spørgsmål om borgers helbred.  Jeg kan se, at du får smertestillende medicin. Hvad skyldes smerterne?  Fejler du noget, der har betydning for din hverdag/måde at leve dit liv på?  Har du kontakt til andre læger end din praktiserende læge?  Går du til fodterapeut?  Hvem er din tandlæge? | Sygdomme  KOL  Diabetes type 2  Forhøjet blodtryk  Grøn stær  Leddegigt  Handikap: Crusamputeret højre side  *"N.N. fortæller, at han blev opereret for prostatacancer for 3 år siden".*  *"N.N. fortæller, at han ofte får blærebetændelse".* |
| **Hjælpemidler** | |  | | --- | | Udstyr, produkter og teknologi som anvendes af borgeren i daglige aktiviteter, inkl. sådanne som er tilpasset eller særligt fremstillet til, implanteret i, placeret på eller nær personen, som anvender dem. (Inkl. almindelige genstande og hjælpemidler og teknologi til personlig anvendelse). | | Her dokumenteres de hjælpemidler borger selv har anskaffet.  Bevilligede hjælpemidler kan også dokumenteres eller vises her.  **I Esbjerg Kommune vises de bevilgede hjælpemidler i hjælpemiddelløsninger** | Bruger du nogle redskaber eller hjælpemidler i det daglige for at kunne klare dig? | *"N.N. har indkøbt badebænk, rollator og gribetang".*  *"N.N. har et høreapparat".* |
| **Sundhedsfaglige kontakter** | Eksterne samarbejdspartnere inden for sundhedsvæsenet. | Sundhedsfaglige kontakter dokumenteres ikke her men i ’Stamdata’.  På sigt vil sundhedsfaglige kontakter fra ’Stamdata’ automatisk blive vist her. | Anvendes ikke | Anvendes ikke |
| **Boligens indretning** | En beskrivelse af boligens fysiske rammer og omgivelser, der har betydning for borgerens hverdagsliv og funktionsevne. | Her dokumenteres både det der hæmmer og fremmer borgerens funktionsevne i hverdagen.  Kan suppleres med praktiske oplysninger fx om der er elevator, dørtrin eller trapper. | Er der noget i dine omgivelser, der besværliggør din hverdag?  Er der noget i dine omgivelser, der letter din hverdag? | *"N.N. har svært ved at bevæge sig udenfor sin lejlighed, da der ikke er elevator i bygningen".*  *"N.N. har en ældrevenlig bolig med handicapvenligt badeværelse".* |